Stephanus Crane
Stephanus Crane (1 Novembris 1871—5 Iunii 1900) fuit diurnarius, scriptor mythistoriarum, et poeta Americanus. Qui per vitam brevem fertilissimus, notabilia opera in traditione realistica et exempla quidem naturalismi Americani et impressionismi scripsit. Agnoscitur a iudicibus litterariis hodiernis unus ex novantissimis eius aetatis scriptoribus. Crane, octavus inter liberos superantis parentium Protestantium Methodistarum scribere coepit anno quarto natu, et aliquos commentarious ante annum sextum decimum patefecerat. Studiorum academicorum vix studiosus, a schola anno 1891 recessit ut opus scriptoris actorum et scriptoris faceret. Sua prima mythistoria fuit Maggie: A Girl of the Streets, fabula de vita quotidiana in Bowery Manhatae (1893), primum opus generis naturalismi litterarii Americani usitate a iudicibus habita. Peregre laudatus est anno 1895 pro The Red Badge of Courage ('Rubrum fortitudinis signum'), mythistoria belli civilis Americani, quam sine experientia proelii scripsit. Crane anno 1896 opprobrium toleravit postquam testis vocatus erat in iudicium Dorae Clark familiaris, quae in suspicionem quasi meretrix venisset. Eodem anno exeunte, propositionem accepit ut iter ad Cubam ut diurnarius belli faceret. Cum autem Iacsonopoli in Florida ut transiret commoraretur, in Coram Taylor incidit, madamam ganeae, cum qua coniunctionem perennem coepit. Navis Cubam navigans ante litore Floridianum summersa est, ipso aliisque nonnullos dies in naviculo fluitantibus. Naufragium in libro "The Open Boat" ('Navicula aperta') narravit. Per ultimos vitae annos, certamina in Graecia descripsit, et in Anglia cum Cora habitavit, ubi scriptoribus Iosepho Conrad, H. G. Wells, et aliis favit. Crane, ab impedimentis ad aerarium pertinentibus pressus, tuberculosi in sanatorio in Nigra Silva mortuus est, anno aetatis suae vicensimo octavo. Crane tempore mortis persona magni momenti in litteris Americanis aestimabatur. Postea autem, duobus decennis neglebatur, cum iudices litterarum studium eius vitae et operum renovarent. Eius scripta per vehementiam vividam, dialectos, et ironiam distinctam videtur. Materia timorem, discrimina animi, et vitam socialem in secreto saepissime implicat. Mythistoria The Red Badge of Courage, liber classicus Americanus, Crane praecipue innotuit, sed etiam pro poesi, diurnariorum arte, et fabulis brevibus, inter quas "The Open Boat", "The Blue Hotel" ('Deversorium caeruleum'), "The Bride Comes to Yellow Sky" ('Nupta ad caelum flavum venit'), et novella The Monster ('Monstrum'). Sua scripta scriptores saeculi vicensimi magnopere moverunt, inter quos notissime Ernestus Hemingway, et modernistas et imagistas excitare putantur.